વૉલીબૉલની રમત માટે હાલ સરખડીની વાત આવે એટલે ગર્લ્સ કે વિમેન્સ વૉલીબૉલ ટીમની વાત ચોક્કસ થાય. પહેલાં આ રમતમાં સરખડીના છોકરાઓ આગળ હતા, પરંતુ હાલમાં છોકરીઓની સંખ્યા અધિક છે. વૉલીબૉલની શરૃઆત કરીને છોકરાઓને પ્રોત્સાહિત કરવામાં રામભાઈ વાળાનું યોગદાન છે, તે રીતે ગામની છોકરીઓને ઘરકામમાંથી વૉલીબૉલના મેદાનમાં લાવવામાં અને ત્યાંથી રાષ્ટ્રીય-આંતરરાષ્ટ્રીય ફલક પર પહોંચાડવામાં વરજાંગભાઈ વાળાનો સિંહફાળો છે.